text: ঝালকাঠি: শিল্পমন্ত্রী আমির হোসেন আমু বলেছেন, বর্তমান সরকার গ্রাম ভিত্তিক উন্নয়ন করে যাচ্ছেন। যে সমস্ত প্রকল্প হাতে নেওয়া হয়েছে, এগুলো বাস্তবায়ন করা হলে আগামী পাঁচ বছর পরে বাংলাদেশ উন্নত দেশের দিকে এগিয়ে যাবে। রাজধানীর মানুষ যেসব সুবিধা পাচ্ছে গ্রামের মানুষকেও সরকার অনুরূপ সুবিধা দিচ্ছে বলেও জানান তিনি।
  শুক্রবার ঝালকাঠি সদর উপজেলা পরিষদ মিলনায়তনে গরিব, অসহায় ও দুস্থ শীতার্ত মানুষের মধ্যে ত্রাণের কম্বল বিতরণ অনুষ্ঠানে প্রধান অতিথির বক্তব্যে মন্ত্রী এসব কথা বলেন।